CELEX: 32022B0811
Language: hu
Date: 2022-03-24 00:00:00
Title: Az Egységes Szanálási testület (EU) 2022/811 határozata (2022. március 24.) a 2020-as pénzügyi év költségvetésének végrehajtására vonatkozó mentesítésről és az Egységes Szanálási Testület (ESZT) 2020-as pénzügyi évre vonatkozó elszámolásának lezárásáról (SRB/PS/2022/03) (Csak az angol nyelvű szöveg hiteles)

2022.5.24.   
               
               
                  HU
               
               
                  Az Európai Unió Hivatalos Lapja
               
               
                  L 145/44
               
            
         AZ EGYSÉGES SZANÁLÁSI TESTÜLET (EU) 2022/811 HATÁROZATA
         (2022. március 24.)
         a 2020-as pénzügyi év költségvetésének végrehajtására vonatkozó mentesítésről és az Egységes Szanálási Testület (ESZT) 2020-as pénzügyi évre vonatkozó elszámolásának lezárásáról (SRB/PS/2022/03)
         (Csak az angol nyelvű szöveg hiteles)
         AZ EGYSÉGES SZANÁLÁSI TESTÜLET,
         tekintettel az Európai Unió működéséről szóló szerződésre,
         tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1), és különösen annak 50. cikke (1) bekezdésének b) pontjára és 63. cikke (8) bekezdésére,
         tekintettel az ESZT 2020. január 17-i pénzügyi szabályzatának 97., 98. és 99. cikkére,
         tekintettel az ESZT 2021. június 30-án elfogadott, a 2020-as pénzügyi évre vonatkozó végleges éves beszámolójára (2020-as végleges éves beszámoló),
         tekintettel az ESZT 2021. május 7-én elfogadott, a 2020-as pénzügyi évre vonatkozó éves jelentésére (2020-as éves jelentés),
         tekintettel az Európai Számvevőszéknek az Egységes Szanálási Testület (ESZT) 2020-as pénzügyi évre vonatkozó éves beszámolójáról szóló jelentésére, az ESZT válaszaival együtt (a Számvevőszék 2020-as éves jelentése),
         tekintettel a Mazars Réviseurs d’Enterprises által készített, 2021. június 16-i könyvvizsgálói véleményeket is magában foglaló, 2020-as végleges éves beszámolóról szóló jelentésre (a Mazars 2020-as könyvvizsgálói jelentése),
         tekintettel az Európai Számvevőszéknek az Egységes Szanálási Testület, a Tanács és a Bizottság ESZM-rendelet szerinti feladatai teljesítésének következtében felmerülő függő kötelezettségekről szóló, a 2020-as pénzügyi évre vonatkozó (a 806/2014/EU rendelet 92. cikkének (4) bekezdése szerinti) jelentésére (a Számvevőszék függő kötelezettségekről szóló 2020-as jelentése),
         tekintettel a 2020. december 14-i éves belső ellenőrzési jelentésre,
         ELFOGADTA EZT A HATÁROZATOT:
         
            Egyetlen cikk
            
               1.   mentesíti az Egységes Szanálási Testület elnökét a Testület 2020. pénzügyi évre vonatkozó költségvetésének végrehajtása tekintetében;
            
            
               2.   jóváhagyja az ESZT 2020-as pénzügyi évre vonatkozó elszámolásának lezárását;
            
            
               3.   rögzíti észrevételeit az alábbi indítványban;
            
            
               4.   utasítja az Egységes Szanálási Testület elnökét, hogy a jelen határozatról értesítse a Tanácsot, a Bizottságot és a Számvevőszéket, illetve hogy intézkedjen annak az Európai Unió Hivatalos Lapjában (L sorozat) és az ESZT weboldalán történő közzétételéről.
               E határozat az aláírásának napján lép hatályba.
            
         
         
            
               
                  az Egységes Szanálási Testület nevében
               
               Birgit RODOLPHE
               
                  a plenáris testület tagja
               
            
         
         
            (1)  HL L 225., 2014.7.30., 1. o.